Legal Document

Category: 2258

Text:
21α.   ΑΝΑΓΚΑΣΤΙΚΟΣ ΝΟΜΟΣ υπ’ αριθ. 646 της 9/10 Νοέμ. 1945 Περί τροποποιήσεως και συμπληρώσεως ενίων διατάξεων του Νόμ. 182/45 «περί ειδικής φορολογίας των κατά την πολεμικήν περίοδον πλουτησάντων» ως και άλλων τινών διατάξεων. Άρθρ.1-3.(Προσωρινής ισχύος. Αφεώρων την δια δόσεων καταβολήν του φόρου πλουτισάντων κατά την κατοχήν). Άρθρ.4.-1.Ειδικώς επί οφειλετών του Δημοσίου εκ της φορολογίας των κατά την πολεμικήν περίοδον πλουτησάντων και της εκτάκτου εισφοράς, το αναγκαστικόν μέτρον της προσωπικής κρατήσεως εφαρμόζεται, μετά γνώμην της Επιτροπής του άρθρ. 17 του Νόμ. 5940/1933 και κατά των διευθυνόντων Συμβούλων, εντεταλμένων Συμβούλων, συμπραττόντων Συμβούλων και Διευθυντών ημεδαπών ανωνύμων εταιρειών και εν γένει παντός προσώπου εντεταλμένου εις την διεύθυνσιν ανωνύμου ή ετερορρύθμου εταιρείας ή συνεταιρισμού ή σωματείου, προσέτι δε και κατά των εν Ελλάδι διευθυντών, αντιπροσώπων ή πρακτόρων αλλοδαπών εν γένει επιχειρήσεων ανεξαρτήτως των κατά της περιουσίας των υποχρέων Ανωνύμων Εταιρειών κλπ. ληφθέντων αναγκαστικών μέτρων. 2.Δι αποφάσεως του Υπουργικού Συμβουλίου, αι διατάξεις του παρόντος άρθρου δύναται να επεκτείνωνται επί οφειλετών του Δημοσίου εξ άλλων κατηγοριών, φόρων ή δασμών. Άρθρ.5.-1.Ακίνητα ανήκοντα εις οφειλέτας του Δημοσίου εκ της ειδικής φορολογίας των κατά την πολεμικήν περίοδον πλουτησάντων, περιελθόντα κατά κυριότητα εις το Δημόσιον είτε δι’ αναγκαστικής εκποιήσεως είτε δι’ εκχωρήσεως κατά τας διατάξεις της παρ. 3 του άρθρ. 8 του υπ’ αριθ. 182/1945 Νόμου και του από 8 Ιουλίου 1945 Β.Δ/τος «περί τρόπου μεταβιβάσεως ακινήτων δια χρέη οφειλετών του Δημοσίου κλπ.», εφ’ όσον ταύτα διατηρούνται εις την κυριότητα του Δημοσίου, δύνανται, μετ’ απόφασιν της Επιτροπής του άρθρ. 17 του Νόμ. 5940, να εκποιώνται απ’ ευθείας άνευ δημοπρασίας, κατά τας περί εκποιήσεως Δημοσίων κτημάτων διατάξεις, προς τους πρώην κυρίους και κατόχους αυτών ή προς τους καθολικούς αυτών διαδόχους, αιτήσει τούτων, εντός προθεσμίας εξαμήνου αφ’ ης περιήλθον ταύτα εις το Δημόσιον αντί τιμήματος καθοριζομένου υπό της κατά την παρ. 2 Επιτροπής, πάντως δε ουχί μικροτέρου προς το ημιόλιον του συμψηφισθέντος δια της αξίας αυτού ποσού χρέους του προς το Δημόσιον μετά των γενομένων εξόδων των τυχόν τόκων υπερημερίας και προσαυξήσεων μέχρι της ημέρας της αποδόσεως, κατά τα ειδικώτερον δι’ αποφάσεως του Υπουργού των Οικονομικών ορισθησόμενα. Σελ. 194(α) 105-56 2.Ακίνητα εκ των ως άνω αναφερθέντων δύναται να εκποιώνται απ’ ευθείας άνευ δημοπρασίας, κατά τας περί εκποιήσεως Δημοσίων Κτημάτων διατάξεις εις Νομικά Πρόσωπα ή Οργανισμούς Δημοσίου Δικαίου, μετ’ απόφασιν επιτροπής αποτελούμενης εκ του: 1.Υπουργού των Οικονομικών. 2.Του Διοικητού της Κτηματικής Τραπέζης της Ελλάδος. 3.Του Γενικού Διευθυντού Φορολογίας. 4.Του Γενικού Δ/ντου Δημοσίου Λογιστικού και 5.Του Γενικού Δ/ντού Δημοσίων Έργων αντί τιμήματος καθοριζομένου δια της αυτής αποφάσεως. Άρθρ.6.-Εν περιπτώσει μεταβιβάσεως ακινήτου κατά τας διατάξεις του από 11 Ιουλίου 1945 Β.Δ/τος «περί τρόπου μεταβιβάσεως ακινήτου εις το Δημόσιον υπό των οφειλετών εκ φορολογίας του Α.Ν.182/1945», η καταβολή της δια της αποφάσεως του Υπουργού των Οικονομικών καθορισθείσης αξίας τούτου, θεωρείται πραγματοποιηθείσα δια τας συνεπείας της υπερημερίας του οφειλέτου κατά την υπογραφήν του οικείου συμβολαίου μεταβιβάσεως. Άρθρ.7.-Οφειλαί προς το Δημόσιον εξ οιασδήποτε αιτίας δύνανται, δι’ αποφάσεων του Υπουργικού Συμβουλίου εκάστοτε εκδιδομένων να προσαυξάνωνται μέχρι 500% του ποσού αυτών. Άρθρ.8-10.(Αναφέρονται εις την φορολογίαν πλουτησάντων κατά την κατοχήν). Άρθρ.11.-Η ισχύς του παρόντος Νόμου, άρχεται από της δημοσιεύσεώς του εις την Εφημερίδα της Κυβερνήσεως. 25.Γ.β.21α Κώδικας περί Εισπράξεως Δημοσίων Εσόδων